CELEX: C2007/247/07
Language: et
Date: 2007-10-20 00:00:00
Title: Kohtuasi C-336/07: Eelotsusetaotlus, mille esitas Verwaltungsgericht Hannover (Saksamaa) 19. juulil 2007  — Kabel Deutschland Vertrieb und Service GmbH & Co. KG versus Niedersächsische Landesmedienanstalt für privaten Rundfunk

20.10.2007   
            
            
               ET
            
            
               Euroopa Liidu Teataja
            
            
               C 247/5
            
         Eelotsusetaotlus, mille esitas Verwaltungsgericht Hannover (Saksamaa) 19. juulil 2007 — Kabel Deutschland Vertrieb und Service GmbH & Co. KG versus Niedersächsische Landesmedienanstalt für privaten Rundfunk
   (Kohtuasi C-336/07)
   (2007/C 247/07)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Hannover
   Põhikohtuasja pooled
   
      Hageja: Kabel Deutschland Vertrieb und Service GmbH & Co. KG
   
      Kostja: Niedersächsische Landesmedienanstalt für privaten Rundfunk
   
      Menetlusse astujad: Norddeutscher Rundfunk ja 39 muud isikut
   Eelotsuse küsimused
   
               1.
            
            
               Kas eeskiri nagu Niedersächsisches Mediengesetz'i (Alam-Saksi meediaseadus) paragrahvi 37 lõige 1 on kooskõlas universaalteenuse direktiivi 2002/22/EÜ artikli 31 lõikega 1, kui kaabelvõrgu operaator on sunnitud enam kui pooltesse oma võrgus olevatesse kanalitesse, mida saab kestvalt kasutada analoogülekanneteks, salvestama programmid, mida Alam-Saksi liidumaad tervikuna katmata edastatakse maapealsete võrkude abil vastavalt DVB-T-standardile?
            
         
               2.
            
            
               Kas eeskiri nagu Niedersächsisches Mediengesetz'i (Alam-Saksi meediaseadus) paragrahvi 37 lõige 1 on kooskõlas universaalteenuse direktiivi artikli 31 lõikega 1, kui kaabelvõrgu operaator on sunnitud salvestama televisiooniprogramme oma analoogvõrkudesse ka liidumaa neis osades, kus kaabli lõpptarnija saab maapealse antenni ja dekoodri abil samu televisiooniprogramme vastavalt DVB-T-standardile vastu võtta?
            
         
               3.
            
            
               Kas universaalteenuse direktiivi 2002/22/EÜ artikli 31 lõike 1 esimese lause tähenduses „televisiooniteenus” puudutab ka meedia- või telemeediateenuste, näiteks telemüügi pakkujaid?
            
         
               4.
            
            
               Kas eeskiri nagu Niedersächsisches Mediengesetz'i (Alam-Saksi meediaseadus) paragrahvi 37 lõige 2 on kooskõlas universaalteenuse direktiivi artikli 31 lõikega 1, kui kanalite puudusel peab pädev siseriiklik ametiasutus määrama kindlaks kandidaatide järjekorra, mis toob endaga kaasa kaabelvõrgu operaatorite kasutuses olevate kanalite täieliku hõivatuse?